1.Зорица је ученица Друге шансе. Не занима је кување, али одлично прави колаче. За које би занимање требало да се одлучи: а) пекар; б) кувар; в) посластичар; г) фризер. Заокружите слово испред тачног одговора.

2. Који је од наведених циљева који се односе на куповину обуће исправно постављен? а) Сутра идем у куповину у тржни центар. б) Ових дана ћу себи купити пар ципела. в) Сутра ћу себи купити пар ципела. г) Сутра ћу себи купити ципеле од хиљаду евра. Заокружите слово испред тачног одговора.

3. Због санитарног прегледа у фирми у којој радите, траже Вам здравствену књижицу коју сте изгубили. Како ћете поступити? а) Ништа нећу предузети јер ће ме лекари примити без књижице. б) Одмах почињем да прикупљам сву документацију потребну за добијање нове здравствене књижице. в) Узећу књижицу од мог комшије и нико неће ни приметити. Заокружите слово испред тачног одговора.

4. Ако петоро људи ради на реновирању кафане, како би требало да раде? а) Свако би требало да зна све занате у вези са реновирањем објекта. б) Главно је да су се окупили па ће већ некако да ураде посао. в) Свако да ради свој део посла и по потреби да припомогне колеги. Заокружите слово испред тачног одговора.

5. За које трошкове вам је потребно најмање новца? а) штампање рекламног материјала б) регистрација фирме в) куповина потребног алата и опреме г) уређење простора за радионицу према прописима које налаже закон д) плата за тебе и радника за први месец Заокружите слово испред тачног одговора.